花色素苷

花色素苷係一類有色嘅化合物，視乎 pH 值可以有紅、藍、紫、同黑等嘅色，喺藍莓、布冧、金啤梨、黑糯米、士多啤梨等嘅植物當中可以搵到。

花色素苷可以以多種機制產生，其中一種係源於葉入面嘅磷酸鹽水平變化：喺夏天生長季節，葉入面有高濃度嘅磷酸鹽；磷酸鹽會幫手分解由葉綠素所生產嘅糖份，但當秋天一到，植物興將磷酸鹽搬去莖嗰度；當呢樣嘢發生嗰陣，糖份分解過程會起變化，引致花色素苷嘅產生。喺呢個時期植物受到愈強嘅光，花色素苷嘅產生就會愈勁，而花色素苷產生嘅強勁程度會影響樖植物跟住會變乜嘢色，陽光強而涼爽嘅秋天日頭以及有少少凍嘅秋天夜晚會產生最鮮艷嘅顏色。

紅葉

有機化合物